Johann Konrad Schaubach

Johann Konrad SCHAUBACH (naskiĝinta la  en Meiningen, mortinta la  samloke) estis germana astronomo kaj gimnaziinstruisto. Frato de li estis la arĥitekto Johann Andreas Schaubach.

Estante filo de publika ĉefmasonisto li frekventis la liceon de Meiningen kaj ekstudis en 1783 ĉe la universitato de Göttingen filozofion kaj teologion. Tion ebligis stipendio kaj senkosta manĝadprivilegio. Poste estis li privata instruisto en Göttingen. Post sukcesa ekzameniĝo oni akceptis lin en 1787 en Meiningen sur la listo de kandidatoj predikistaj. Reirinte al Göttigen dediĉis li sin tamen al matematiko kaj fiziko. Vokiĝojn el Stralsund kaj Eutin li ne sekvis por povi daŭrigi la studojn. En 1789 finfine iris li al Paedagogium Ilfeld. Tie li estis repetisto ĝis la 1791-a jaro: tiam li fariĝis lernejinspektisto en Meiningen. Post kiam la tiea liceo promociiĝis je vera gimnazio, Schaubach iĝis ties unua estro. Lia pensiiĝo estis en 1835: ĝis tiam li ege modernigis la lernejon instalante i.a. bibliotekon. Jam en 1816 li eknomumiĝis konsistoria konsilisto.

En 1799 iĝis li koresponda membro de la Akademio de GöttingenHolger Krahnke: Die Mitglieder der Akademie der Wissenschaften zu Göttingen 1751–2001 (=Abhandlungen der Akademie der Wissenschaften zu Göttingen, Philologisch-Historische Klasse, 3/246). Vandenhoeck & Ruprecht, Göttingen 2001, ISBN 3-525-82516-1, p. 211..

Dume lia persona intereso pri teologio baldaŭ lamis, la okupiĝo pri astronomio kaj astronomihistorio kreskegis. Karl Marx disertacie (Jena 1841: pri la malsameco de la naturfilozofioj demokrita/epikura) uzis fundamentajn ideojn de Schaubach pri Epikuro (atomoi archai kontraŭ atoma stoicheia).

 Skribaĵoj (elekto) 
 Über die Katasterismen des Eratosthenes, 1791.
 Eratosthenis Catasterismi: cum interpretatione Latina et commentario, Vandenhoeck & Ruprecht, Göttingen 1795.
 Über die Meinungen der Alten von unserem Sonnensystem, 1796.
 Geschichte der griechischen Astronomie bis auf Eratosthenes, Röwer, Göttingen 1802. 
 Breiten- und Höhenbestimmungen einiger Örter um Meiningen, Meiningen 1807.
 Novae editionis Arateorum Ciceronis, Germanici Caesaris et R. F. Avieni specimen, du volumoj, Hartmann, Göttingen 1818–1820.
 "Über Epikurs astronomische Begriffe" - ĉe: Archiv für Philologie und Pädagogik, 5 (1837), p. 547–557.

 Eksteraj ligiloj  
ligiloj ĉe DDB
Art. "Schaubach, Johann Konrad" - fare de: Siegmund Günther, ĉe: Allgemeine Deutsche Biographie, vol. 30 (1890), p. 619–620 
 aĵoj de Schaubach - ĉe: Internet-Archive

 Notoj 

Kategorio:Germanaj astronomoj
Kategorio:Lernejestroj
Kategorio:Germanaj klasikaj filologoj
Kategorio:Homoj rilataj al Meiningen 
Kategorio:Naskiĝintoj en 1764
Kategorio:Mortintoj en 1849